**5. Μεγάλες αλλαγές στη διοίκηση της αυτοκρατορίας**

1. **Ποια εξωτερικά γεγονότα κλόνισαν τη ρωμαϊκή ειρήνη και απείλησαν τη διάλυση του κράτους;**

Γειτονικοί λαοί, οι **Γότθοι** στο βορρά και οι **Πέρσες** στη ανατολή έκαναν επιδρομές και λεηλατούσαν επαρχίες της αυτοκρατορίας.

1. **Ποια εσωτερικά γεγονότα κλόνισαν τη ρωμαϊκή ειρήνη και απείλησαν τη διάλυση του κράτους;**

● Ο στρατός είχε γίνει παντοδύναμος και στασίαζε, όριζε ή και καταργούσε αυτοκράτορες.

● Κάποιες ακριτικές επαρχίες αποσχίστηκαν και έκαναν δικά τους κράτη.

● Οι σκληροί διωγμοί κατά των Χριστιανών δυσαρεστούσαν τους πιστούς της νέας θρησκείας και προκαλούσαν διχασμό με τους οπαδούς των άλλων θρησκειών.

1. **Ποιος ήταν αυτοκράτορας και πώς προσπάθησε να αντιμετωπίσει το πρόβλημα;**

Ο αυτοκράτορας **Διοκλητιανός** προσπάθησε να αντιμετωπίσει το πρόβλημα με το σύστημα της **τετραρχίας**.

1. **Τι ήταν το σύστημα της τετραρχίας και τι κατάφερε να πετύχει μ’ αυτό;**

Χώρισε τη αυτοκρατορία σε τέσσερις μεγάλες περιφέρειες, δύο στην ανατολή και δύο στη δύση. Η καθεμιά είχε δικό της άρχοντα με αυξημένες εξουσίες. Το σύστημα αυτό επανέφερε την εσωτερική τάξη και την εξωτερική ασφάλεια.

1. **Ποιοι ήταν οι τέσσερις συνάρχοντες και τι έκαναν μετά την παραίτηση του Διοκλητιανού;**

Οι 4 **συνάρχοντες** ήταν ο **Κωνσταντίνος** και ο **Μαξέντιος** στη δύση, ο **Λικίνιος** και ο **Γαλέριος** στην ανατολή. Αυτοί συγκρούστηκαν μεταξύ τους με νικητές τον Κωνσταντίνο και το Λικίνιο.

1. **Τι έκαναν για να δώσουν τέλος στην αναστάτωση που είχαν προκαλέσει οι διωγμοί των Χριστιανών;**

Υπέγραψαν στο **Μεδιόλανο** της Ιταλίας το **διάταγμα της ανεξιθρησκίας** το **313 μ. Χ.**

1. **Τι προέβλεπε το διάταγμα αυτό;**

Κάθε πολίτης της αυτοκρατορίας μπορούσε να λατρεύει όποιο θεό θέλει. Αυτό άνοιξε το δρόμο για την εξάπλωση του Χριστιανισμού.

1. **Πότε και που συγκρούστηκαν ο Κωνσταντίνος με το Λικίνιο και ποιο ήταν το αποτέλεσμα;**

Το 324 μ. Χ. στην Ανδριανούπολη με νικητή τον Κωνσταντίνο, ο οποίος έγινε **μονοκράτορας**.

1. **Σε ποιες αλλαγές προχώρησε ο Κωνσταντίνος για την καλύτερη διοίκηση της αυτοκρατορίας;**

● Αναδιοργάνωσε το στρατό.

● Διόρισε έπαρχους με πολλές εξουσίες.

● Οργάνωσε διπλωματικές επαφές με γειτονικούς λαούς.

● Έκοψε νέο χρυσό νόμισμα και τόνωσε την οικονομία.

● Μετέφερε την πρωτεύουσα από τη Ρώμη στο Βυζάντιο.

1. **Πώς ονομάστηκε από τους ιστορικούς και τους Χριστιανούς για τις αποφάσεις του αυτές;**

Από του ιστορικούς ονομάστηκε **Μέγας** και από τους Χριστιανούς **Άγιος** και ισαπόστολος.

**6. Μια νέα πρωτεύουσα, η Κωνσταντινούπολη**

1**. Γιατί η διακυβέρνηση της αυτοκρατορίας από τη Ρώμη ήταν δύσκολη;**

Η διακυβέρνηση της αυτοκρατορίας από τη Ρώμη ήταν δύσκολη επειδή:

● βρισκόταν πολύ μακριά από τις ακριτικές περιοχές του Δούναβη και της Ανατολής, που δέχονταν εχθρικές επιδρομές.

● Ήταν για πολλά χρόνια κέντρο λατρείας του «ρωμαϊκού πανθέου» και ο χώρος που έγιναν σκληρές συγκρούσεις ανάμεσα στους τετράρχες και οι διωγμοί των Χριστιανών.

**2. Ποιες αλλαγές έκανε στη διοίκηση και τη θρησκεία για να αντιμετωπίσει τα προβλήματα;**

● Μετέφερε την πρωτεύουσα από τη Ρώμη στο βυζάντιο.

● Εφάρμοσε το διάταγμα των Μεδιολάνων και στήριξε το Χριστιανισμό.

**3. Ποιο ήταν το όνομα της νέας πρωτεύουσας;**

Το όνομά της ήταν «**Νέα Ρώμη**», όλοι όμως την έλεγαν **Κωνσταντινούπολη** και αργότερα **Πόλη**.

**4. Γιατί ήταν η θέση της εξαιρετική;**

Εκεί συναντιόνταν οι δρόμοι που ένωναν την Ασία με την Ευρώπη, αλλά και τον Εύξεινο Πόντο με το Αιγαίο και τη Μεσόγειο. Εκεί κατέληγε η Εγνατία οδός και ξεκινούσαν οι δρόμοι για την Ανατολή.

**5. Γιατί ήταν σημαντικές οι επαρχίες της Ανατολής;**

Γιατί για χρόνια τροφοδοτούσαν τη Ρώμη με προϊόντα και πλούτη(αρώματα, μπαχαρικά, μετάξι και κοσμήματα), τα οποία θα κατευθύνονταν τώρα στην Κωνσταντινούπολη.

**6. Γιατί οι κάτοικοι των ανατολικών επαρχιών έβλεπαν με συμπάθεια τις επιλογές του αυτοκράτορα Κωνσταντίνου;**

Στήριζαν τον αυτοκράτορα Κωνσταντίνο, του οποίου η μητέρα , η Ελένη ήταν Ελληνίδα και χριστιανή, γιατί ήταν ελληνόφωνοι και είχαν ασπαστεί το Χριστιανισμό.

**7. Η Κωνσταντινούπολη οχυρώνεται και στολίζεται με έργα τέχνης**

1. **Πότε έγινε η θεμελίωση και πότε τα εγκαίνια της Κωνσταντινούπολης;**

Η θεμελίωση έγινε το 324 μ. Χ. και τα εγκαίνια το 330 μ. Χ. , δηλαδή κράτησε έξι χρόνια.

1. **Τι έκανε ο Κωνσταντίνος για να προστατέψει τις νεοκτισμένες περιοχές;**

Έδωσε τίτλους, προνόμια και οικονομικά κίνητρα σε όσους είχαν την φροντίδα των τειχών της Πόλης.

1. **Ποιες άλλες εργασίες έγινα με εντολή του αυτοκράτορα;**

● Χτίστηκε η μεγάλη αγορά στο κέντρο της πόλης και υψώθηκε στήλη με το άγαλμα του αυτοκράτορα.

● Μεταφέρθηκαν έργα τέχνης από τη Ρώμη και άλλες περιοχές της αυτοκρατορίας για να διακοσμήσουν την πόλη.

● Διατηρήθηκαν βωμοί και ναοί της παλιάς θρησκείας και χτίστηκαν νέοι χριστιανικοί (Αγία Σοφία, Αγία Ειρήνη, Άγιοι Απόστολοι).

● Κατασκευάστηκαν κρήνες, λουτρά, υδραγωγεία και τεράστιες δεξαμενές που εξασφάλιζαν νερό για έξι μήνες.

1. **Πότε πέθανε ο Κωνσταντίνος και ποιος ολοκλήρωσε το έργο του;**

Ο Κωνσταντίνος πέθανε το 337 μ. Χ και το έργο του το ολοκλήρωσε ο γιος του **Κωνστάντιος**.



Τμήμα των τειχών της Κωνσταντινούπολης,

όπως είναι σήμερα.



**8. Ο χριστιανισμός γίνεται επίσημη θρησκεία**

1. **Ποιες πράξεις του Κωνσταντίνου βοήθησαν στην καθολική εξάπλωση του χριστιανισμού;**

● Προτιμούσε χριστιανούς στις δημόσιες θέσεις και στο στρατό.

● Συγκάλεσε **Οικουμενική Σύνοδο** στη Νίκαια (325 μ. Χ.) και βοήθησε τους χριστιανούς να λύσουν τις θεολογικές τους διαφορές.

● Βαπτίστηκε ο ίδιος χριστιανός, λίγο πριν το θάνατό του.

**2. Πότε και από ποιον διακόπηκε η πολιτική αυτή;**

Η πολιτική αυτή διακόπηκε το 361 μ. Χ., όταν αυτοκράτορας ανέλαβε ο ανιψιός του Κωνσταντίνου, **Ιουλιανός**.

**3. Ποια μέτρα πήρε ο Ιουλιανός;**

Επειδή είχε σπουδάσει αρχαία ελληνική φιλοσοφία και θαύμαζε τους ολύμπιους θεούς και τον ελληνικό πολιτισμό, προσπάθησε να επαναφέρει τη λατρεία της παλιάς θρησκείας και να περιορίσει το χριστιανισμό.

**4. Γιατί δεν είχαν αποτέλεσμα τα μέτρα αυτά;**

Τα μέτρα αυτά δεν απέδωσαν γιατί η αρχαία θρησκεία ήταν στη δύση της και δε βρήκαν ανταπόκριση στο λαό. Ο Ιουλιανός άλλωστε κυβέρνησε μόνο δύο χρόνια (361-363 μ. Χ.), σκοτώθηκε πολεμώντας τους πέρσες σε ηλικία 32 ετών.

**5. Ποιος διαδέχτηκε τον Ιουλιανό και τι έκανε;**

Τον Ιουλιανό διαδέχτηκε ο Θεοδόσιος και κήρυξε το Χριστιανισμό επίσημη θρησκεία.

**6. Ποια μέτρα πήρε κατά των ειδωλολατρών;**

● Έκλεισε τους αρχαίους ναούς, απαγόρευσε τη λατρεία των αρχαίων θεών και όρισε βαρύτατες ποινές για τους παραβάτες.

● Κατάργησε τους Ολυμπιακούς αγώνες (392 μ. Χ.), τα Ελευσίνια μυστήρια και το Μαντείο των Δελφών.

● Ανέχτηκε την καταστροφή και τη λεηλασία αρχαίων ναών, μνημείων και έργων τέχνης από φανατικούς χριστιανούς.

**7. Πώς ονόμασαν τον Ιουλιανό και το Θεοδόσιο οι χριστιανοί;**

Το Θεοδόσιο τον ονόμασαν «Μέγα» και τον Ιουλιανό «Παραβάτη» ή «Αποστάτη».

**8. Πώς επιβλήθηκε ο χριστιανισμός;**

Ο χριστιανισμός επιβλήθηκε με τη διδασκαλεία των πατέρων της εκκλησίας, όπως οι τρεις ιεράρχες **Μέγας Βασίλειος**, **Γρηγόριος Ναζιανζηνός** και **Ιωάννης Χρυσόστομος**, οι οποίοι συνδύασαν την αρχαία ελληνική παιδεία με τα διδάγματα της νέας θρησκείας.



**9. Η Αυτοκρατορία χωρίζεται σε Ανατολική και Δυτική**

1. **Για ποιο λόγο και πώς χώρισε την αυτοκρατορία ο Θεοδόσιος λίγο πριν το θάνατό του;**

Επειδή μετακινούμενοι λαοί – Ούνοι, Γότθοι και βάνδαλοι – παραβίαζαν τα βόρεια σύνορα και απειλούσαν την αυτοκρατορία, ο θεοδόσιος λίγο πριν το θάνατό του (395 μ. Χ.), μοίρασε την αυτοκρατορία στους δυο γιους του πιστεύοντας ότι έτσι θα κυβερνιόταν καλύτερα. Ο Αρκάδιος πήρε το ανατολικό τμήμα και ο Ονώριος το δυτικό.

1. **Πώς οργάνωσαν το ανατολικό κράτος ο Αρκάδιος και ο γιος του Θεοδόσιος Β΄ ;**

Οχύρωσαν με διπλό τείχος την Πόλη, έβαλαν πλωτές φρουρές στο Δούναβη και έκλεισαν συμφωνίες ειρήνης με τους γείτονες που τους απειλούσαν. Σε κάποιους απ’ αυτούς έδωσαν γη για καλλιέργεια και άλλους τους πήραν μισθοφόρους στο βυζαντινό στρατό.

1. **Ποια ήταν τα κοινά στοιχεία που ένωναν τους κατοίκους του ανατολικού κράτους;**

Αν και ανήκαν σε διαφορετικά έθνη, οι κάτοικοι του ανατολικού κράτους αποδέχονταν το ρωμαϊκό νόμο, τη χριστιανική θρησκεία και την ελληνική γλώσσα.

1. **Πώς εξελίχθηκε η απειλή των Γότθων για το δυτικό κράτος;**

Οι Γότθοι με αρχηγό τον Αλάριχο κατάφεραν να κυριεύσουν τη Ρώμη (410 μ. Χ.) και να τη λεηλατήσουν.

1. **Πώς αντιμετωπίστηκε η απειλή των Ούνων για το δυτικό κράτος;**

Οι Ούνοι με αρχηγό τον Αττίλα, απειλούσαν τα σύνορα του δυτικού κράτους. Ο Ρωμαίος στρατηγός Αέτιος, αφού συμμάχησε με τους Γότθους, τους νίκησε και συνέτριψε το στρατό τους στα Καταλαυνικά Πεδία.

1. **Γιατί το δυτικό κράτος δεν μπόρεσε να αντιμετωπίσει τις γοτθικές φυλές;**

Επειδή ήταν αδύναμο οικονομικά και στρατιωτικά.

**7.Τι έκαναν οι Βάνδαλοι;**

Οι Βάνδαλοι, με αρχηγό τον Γελίμερο, πέρασαν το Ρήνο και μέσα από τη Γαλλία και την Ισπανία έφτασαν στο Γιβραλτάρ, πέρασαν στη βόρεια Αφρική, κατέλαβαν την Καρχηδόνα και την έκαναν πρωτεύουσά τους.

**8.Ποια ήταν η τύχη του υπόλοιπου δυτικού κράτους;**

Οι Γότθοι κατέκτησαν τις δυτικές επαρχίες της Γαλλίας, της Ισπανίας και της Ιταλίας και ο αρχηγός των Οστρογότθων Θευδέριχος ίδρυσε το γοτθικό βασίλειο της Ιταλίας με πρωτεύουσα τη Ραβέννα. Έτσι το δυτικό κράτος το 476 μ. Χ. διαλύθηκε οριστικά.

**10. Το Παλάτι, ο Ιππόδρομος και οι Δήμοι**

**1. Πώς ήταν το ιερό παλάτι της Κωνσταντινούπολης;**

Εσωτερικά υπήρχε η κατοικία του αυτοκράτορα και της οικογένειάς του, κτίρια για τη στέγαση των υπηρεσιών, αίθουσες υποδοχής των επισκεπτών, τραπεζαρίες και χώροι φιλοξενίας, εκκλησίες και παρεκκλήσια. Επίσης υπήρχαν κτίσματα για τη διαμονή της φρουράς και των αξιωματούχων και εργαστήρια.

**2. Πώς συνδέονταν μεταξύ τους όλα αυτά τα κτίσματα;**

Συνδέονταν με υπαίθριες στοές, διαδρόμους, εσωτερικές αυλές και κήπους, διακοσμημένους με κρήνες, ψηφιδωτούς διαδρόμους, έργα τέχνης, άνθη και φυτά.

**3. Ποια ήταν η φυσική συνέχεια του παλατιού και πώς λειτουργούσε;**

Η φυσική συνέχεια του παλατιού ήταν ο **ιππόδρομος**. Αρκετές φορές το χρόνο γίνονταν ιπποδρομίες και άλλες εκδηλώσεις τις οποίες παρακολουθούσε ο λαός, αλλά και ο αυτοκράτορας από ειδικό θεωρείο.

**4. Τι γινόταν στη διάρκεια των ιπποδρομιών;**

Οι θεατές επευφημούσαν τον αυτοκράτορα και εξέφραζαν σ’ αυτόν τα αιτήματα και τα παράπονά τους.

**5. Ποιος είχε αναλάβει την οργάνωση των ιπποδρομιών;**

Την οργάνωση των ιπποδρομιών είχαν αναλάβει **οι Δήμοι**, οι οποίοι ήταν αθλητικά σωματεία, που είχαν μέλη και οπαδούς πολίτες που τους άρεσαν οι ιππικοί αγώνες.

**6. Ποιοι ήταν οι γνωστότεροι Δήμοι και ποια προβλήματα δημιουργούνταν από τη λειτουργία τους;**

Οι Δήμοι, από τα χρώματά τους, ονομάζονταν Πράσινοι, Βένετοι (Γαλάζιοι), Λευκοί και κόκκινοι. Το πάθος τους για τη νίκη των ομάδων τους τους έκανε να φιλονικούν μεταξύ τους.

Το παλάτι χτισμένο στην πλευρά ενός λόφου Οι ιπποδρομίες

**11. Η καθημερινή ζωή στο Βυζάντιο**

1**. Πού ήταν χτισμένη η Κωνσταντινούπολη;**

Η Κωνσταντινούπολη ήταν χτισμένη στις πλαγιές επτά λόφων, γι’ αυτό την έλεγαν και «**Επτάλοφη**». Τα σπίτια της είχαν θέα την **Προποντίδα**, το **Βόσπορο** και τον **Κεράτιο κόλπο**.

**2. Ποιος ήταν ο χώρος συνάντησης και επικοινωνίας των Βυζαντινών;**

Ο χώρος συνάντησης και επικοινωνίας των Βυζαντινών ήταν οι πλατείες και οι αγορές της Πόλης.

**3. Ποιος ήταν ο μεγαλύτερος δρόμος που διέσχιζε την Πόλη και πώς ήταν αυτός;**

Ο μεγαλύτερος δρόμος που διέσχιζε την Πόλη ήταν η **Μέση λεωφόρος**. Κοντά της ήταν αγορές (Θεοδόσιου, Αρκάδιου) και δεξιά και αριστερά της υπήρχαν τοξωτές στοές με καταστήματα. Εδώ είχαν τα σπίτια τους οι πιο πλούσιες οικογένειες.

**4. Πώς λειτουργούσαν οι υπαίθριες αγορές;**

Αυτές λειτουργούσαν στο κέντρο και τις λαϊκές συνοικίες της Πόλης, ορισμένες ημέρες της εβδομάδας. Εκεί πουλούσαν τα προϊόντα τους παραγωγοί και βιοτέχνες σε καλύτερες τιμές. Σύχναζαν σ’ αυτές πλανόδιοι διασκεδαστές.

**5. Ποιος είχε την επίβλεψη της αγοράς;**

Την επίβλεψη της αγοράς είχε ο **Έπαρχος της Πόλης**, ο οποίος ενημερωνόταν τακτικά για την επάρκεια των αγαθών και τις τιμές τους, δίνοντας ιδιαίτερη προσοχή για τα είδη πρώτης ανάγκης.



Γειτονιά της Πόλης Υπαίθρια αγορά σε συνοικία

**12. Η εκπαίδευση στο Βυζάντιο**

**1. Πώς ήταν οργανωμένη η εκπαίδευση στο Βυζάντιο;**

Η εκπαίδευση δεν ήταν υποχρεωτική. Λειτουργούσαν ιδιωτικά και εκκλησιαστικά σχολεία. Οι γονείς πλήρωναν δίδακτρα σε είδος ή χρήματα ανάλογα με το επάγγελμά τους. Τα παιδιά πήγαιναν στο σχολείο σε ηλικία έξι ως οχτώ χρόνων.

**2.Πώς ήταν οργανωμένο το βασικό σχολείο;**

Είχε τέσσερις τάξεις. Στις δύο μικρότερες μάθαιναν να γράφουν, να διαβάζουν και να λογαριάζουν.

Στις μεγαλύτερες τάξεις διδάσκονταν ορθογραφία, γραμματική και αριθμητική και αποστήθιζαν ιστορίες από τον Όμηρο την Παλαιά και την Καινή Διαθήκη. Ακόμα μάθαιναν να τραγουδούν και να ψέλνουν.

**3. Ποια παιδιά φοιτούσαν στα εκκλησιαστικά σχολεία;**

Εκεί φοιτούσαν, εκτός από τα παιδιά της πόλης, ορφανά παιδιά (δωρεάν) ή παιδιά από άλλες περιοχές της αυτοκρατορίας που διακρίνονταν για τη φιλομάθειά τους.

**4. Τι γινόταν με τα παιδιά που δεν πήγαιναν σχολείο;**

Έμεναν στο σπίτι, έπαιζαν στις αυλές και τους δρόμους και βοηθούσαν τους γονείς τους στις δουλειές.

**5. Ποιος αναλάμβανε την αγωγή αυτών των παιδιών;**

Την αγωγή αυτών των παιδιών αναλάμβαναν οι γονείς, οι γιαγιάδες και οι παππούδες. Μάθαιναν στα παιδιά ιστορίες για τη ζωή και τον τόπο τους και πώς να διατηρούν τα έθιμα και τις παραδόσεις τους.

**6. Τι γινόταν με τη εκπαίδευση των κοριτσιών;**

Τα κορίτσια κοντά στις μητέρες τους μάθαιναν να κεντούν, να πλέκουν και να υφαίνουν.

**7. Τι γινόταν με την εκπαίδευση των αγοριών;**

Τα αγόρια μάθαιναν τέχνες κοντά σε ειδικούς τεχνίτες. Συνήθως για δύο χρόνια ως άμισθοι μαθητευόμενοι και στη συνέχεια με αμοιβή ή αναζητούσαν αλλού εργασία. Κάθε τεχνίτης μπορούσε να έχει μόνο δύο μαθητευόμενους οι οποίοι έτρεφαν απόλυτο σεβασμό απέναντί του.

